Source: https://www.biskupice.sk/zverejnovanie/povinne-zverejnovane-informacie/
Timestamp: 2020-07-03 10:39:23+00:00
Document Index: 14253029

Matched Legal Cases: ['Čl. 68', 'Čl. 71', 'čl. 7', 'čl. 2', 'čl. 2', 'čl. 7', 'čl. 7', 'čl. 7']

Povinne zverejňované informácie - Oficiálna stránka mestskej časti Podunajské Biskupice
Spôsob zriadenia, kompetencie a právomoci a opis organizačnej štruktúry
Mestská časť Bratislava-Podunajské Biskupice bola zriadená zákonom SNR č. 377/1990 Zb. o hlavnom meste Slovenskej republiky Bratislave v znení neskorších predpisov v spojení so zákonom SNR č. 369/1990 Zb. o obecnom zriadení v znení neskorších predpisov dňom vykonania volieb do orgánov samosprávy hlavného mesta, t. j. dňom 24. novembra 1990.
Mestská časť Bratislava- Podunajské Biskupice je územným samosprávnym a správnym celkom Bratislavy.)
Zriaďovacia listina Miestneho úradu mestskej časti Bratislava - Podunajské Biskupice
Mestská časť Bratislava- Podunajské Biskupice vykonáva územnú samosprávu patriacu obci (samosprávu Bratislavy) a plní úlohy štátnej správy prenesené na obec (prenesená pôsobnosť) v rozsahu vymedzenom zákonom a štatútom Bratislavy; v tomto rozsahu má postavenie obce.
- všeobecne záväznými nariadeniami mestskej časti Bratislava- Podunajské Biskupice (Čl. 68 a Čl. 71 ods. 2 Ústavy Slovenskej republiky)
Miestne zastupiteľstvo mestskej časti Bratislava - Podunajské Biskupice
starosta mestskej časti Bratislava - Podunajské Biskupice
Všetky písomné podania (žiadosť, návrh, podnet, sťažnosť, petíciu alebo iné podanie - nielen v zmysle zákona o slobode informácií) prijíma mestská časť v podateľni Miestneho úradu mestskej časti Bratislava - Podunajské Biskupice.
Mestská časť Bratislava - Podunajské Biskupice postupuje pri vybavovaní podaní v súlade so zákonom č. 71/1967 Zb. o správnom konaní (správny poriadok) v znení neskorších predpisov, ako aj v súlade s osobitnými predpismi. Mestská časť pri vybavovaní podaní dodržiava lehoty stanovené platnou právnou úpravou.
a) poštou na adresu mestskej časti Bratislava - Podunajské Biskupice
b) osobne v podateľni Miestneho úradu mestskej časti Bratislava - Podunajské Biskupice
kontakt/kontakt-mc/
Mestská časť každé podanie, ktoré miestny úrad prijme, zaeviduje a následne posúdi jeho obsah. Po posúdení obsahu podania rozhodne o ďalšom postupe pri jeho vybavovaní.
V prípade, ak vybavenie predmetu podania patrí do pôsobnosti viacerých organizačných a riadiacich útvarov miestneho úradu, vybavujú ho príslušné útvary vo vzájomnej súčinnosti.
Prehľad najdôležitejších právnych predpisov, ktorými sa riadi mestská časť a jej orgány pri svojej činnosti
Podľa čl. 7 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „ústavný zákon“) sú starosta mestskej časti (čl. 2 ods. 1 písm. o) ústavného zákona) a poslanci miestneho zastupiteľstva mestskej časti (čl. 2 ods. 1 písm. q) ústavného zákona) povinní do 30 dní odo dňa, keď sa ujali výkonu verejnej funkcie a počas jej výkonu vždy do 30. apríla každého kalendárneho roka podať písomné oznámenie za predchádzajúci rok, v ktorom uvedú skutočnosti vymedzené v čl. 7 ods. 1 písm. a) až f) ústavného zákona.
Podľa čl. 7 ods. 8 ústavného zákona je Komisia na ochranu verejného záujmu pri výkone funkcií verejných funkcionárov povinná počas výkonu verejnej funkcie starostu mestskej časti a poslancov miestneho zastupiteľstva mestskej časti zverejňovať podané oznámenia na webovom sídle mestskej časti v rozsahu vymedzenom v čl. 7 ods. 8 až 10 ústavného zákona.
Ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (PDF)
Tlačivo 1: Oznámenie funkcií, zamestnaní, činností a majetkových pomerov verejného funkcionára
Tlačivo 2: Oznámenie verejného funkcionára po skončení výkonu verejnej funkcie (po uplynutí 1 roka)
Dnes je piatok, 3.7.2020, 12:39:23